**PIELIKUMS**

Ogres novada pašvaldības domes 29.07.2021. sēdes lēmumam

(protokols Nr.5; 17)

*Ar Ogres novada pašvaldības domes 27.01.2022. sēdes lēmuma (protokols Nr.2; 6) precizējumiem*

**Ogres novada ilgtspējīgas attīstības stratēģijas 2022.-2034.gadam izstrādes darba uzdevums**

*Izdots saskaņā ar Ministru kabineta 2014.gada 14.jūlija noteikumu Nr.628*

*“Noteikumi par pašvaldību teritorijas attīstības plānošanas dokumentiem”*

*66.punktu*

1. **Ogres novada ilgtspējīgas attīstības stratēģijas 2022.-2034.gadam** (turpmāk – Stratēģija) **izstrādes mērķis** – izstrādāt Stratēģiju, nosakot Ogres novada pašvaldības (administratīvā teritorija noteikta atbilstoši Administratīvo teritoriju un apdzīvoto vietu likuma pielikuma “Administratīvās teritorijas, to administratīvie centri un teritoriālā iedalījuma vienības” 28.punktam) (turpmāk – Pašvaldība) ilgtermiņa attīstības redzējumu, mērķus, prioritātes un telpiskās attīstības perspektīvu.

*Ogres novada pašvaldības domes 27.01.2022. sēdes lēmuma (protokols Nr.2; 6) redakcijā.*

**2. Stratēģijas izstrādes uzdevumi**

* 1. Noteikt Pašvaldības ilgtermiņa attīstības redzējumu (vīziju), stratēģiskos mērķus, ilgtermiņa prioritātes un teritorijas specializāciju.
  2. Izstrādāt Pašvaldības telpiskās attīstības perspektīvu, nosakot vadlīnijas teritoriju plānošanai un attīstībai, definējot Pašvaldības administratīvās teritorijas perspektīvo telpisko struktūru, ietverot galvenās funkcionālās telpas un nozīmīgākos telpiskās struktūras elementus un to ilgtermiņa izmaiņas:
     1. apdzīvojama struktūru un priekšlikumus attīstības centru izvietojumam;
     2. dabas teritoriju telpisko struktūru;
     3. galvenos transporta koridorus un infrastruktūru;
     4. ainaviski vērtīgās un kultūrvēsturiski nozīmīgās teritorijas un citas īpašas teritorijas;
     5. prioritāri attīstāmas teritorijas;
     6. sadarbībā ar blakus esošajām pašvaldībām attīstāmās teritorijas;
     7. citas Pašvaldības ilgtermiņa attīstībai nozīmīgas telpas un struktūras elementus.
  3. Izstrādāt Stratēģijas ieviešanas un uzraudzības kārtību.
  4. Izstrādājot Stratēģiju, izvērtēt un ņemt vērā Latvijas ilgtspējīgas attīstības stratēģiju līdz 2030.gadam, Latvijas Nacionālo attīstības plānu 2021.-2027.gadam, Vidzemes plānošanas reģiona teritorijas attīstības plānošanas dokumentus, Rīgas plānošanas reģiona teritorijas attīstības plānošanas dokumentus, t.sk. Rīgas plānošanas reģiona ilgtspējīgas attīstības stratēģiju 2014.-2030.gadam un Rīcības plānu Rīgas metropoles areāla attīstībai, blakus esošo pašvaldību teritorijas attīstības plānošanas dokumentus,

Stratēģiskās ietekmes uz vidi novērtējuma procedūras piemērošanas gadījumā izstrādāt vides pārskatu.

* 1. Sagatavot informatīvu drukātu materiālu (bukletu), kurā ir apkopoti sabiedrībai viegli saprotamā formā galvenie Stratēģijas mērķi un stratēģiskās pamatnostādnes, u.c. būtiska informācija (pēc Stratēģijas apstiprināšanas).

1. **Stratēģijas izstrādi veikt saskaņā ar**:
   1. Vides aizsardzības un reģionālās attīstības ministrijas izstrādāto metodisko materiālu „Metodiskie ieteikumi reģionāla un vietēja līmeņa ilgtspējīgas attīstības stratēģiju izstrādei un to vērtēšanas kārtībai”;
   2. Latvijas Republikas normatīvo aktu prasībām, nacionāla un reģionāla līmeņa attīstības plānošanas dokumentiem;
   3. pašvaldību, ar kurām robežojas Ogres novada administratīvā teritorija, spēkā esošajiem teritorijas attīstības plānošanas dokumentiem;
   4. Stratēģijas izstrādes procesa plānu un provizoriskajiem izpildes termiņiem (pielikumā).
2. **Prasības sabiedrības iesaistei Stratēģijas izstrādē:**
   1. Nodrošināt sabiedrības pārstāvju līdzdalību Stratēģijas izstrādē saskaņā ar normatīvajiem aktiem.
   2. Organizēt Stratēģijas un Ogres novada attīstības programmas 2021.-2027.gadam (turpmāk – Attīstības programma) izstrādes tematisko darba grupu sanāksmes, izveidojot:
      1. šādas sektorālās darba grupas:
         1. kultūras un mākslas iestāžu pārstāvju darba grupa;
         2. veselības veicināšanas un sociālo pakalpojumu iestāžu pārstāvju darba grupa;
         3. izglītības un sporta iestāžu pārstāvju darba grupa;
         4. uzņēmumu, pašvaldības kapitālsabiedrību un tūrisma nozares pārstāvju darba grupa;
         5. jaunatnes jautājumu darba grupa.
      2. šādas teritoriālās darba grupas:
         1. Ogresgala teritoriālā darba apakšgrupa, aptver Ogres pilsētas un Ogresgala pagasta administratīvo teritoriju;
         2. Suntažu teritoriālā darba apakšgrupa, aptver Suntažu un Lauberes pagastu administratīvo teritoriju;
         3. Madlienas teritoriālā darba apakšgrupa, aptver Madlienas, Krapes un Ķeipenes pagastu administratīvo teritoriju;
         4. Taurupes teritoriālā darba apakšgrupa, aptver Taurupes, Meņģeles un Mazozolu pagastu administratīvo teritoriju.
         5. Ikšķiles teritoriālā darba apakšgrupa, aptver Ikšķiles pilsētas un Tīnūžu pagasta administratīvo teritoriju;
         6. Lielvārdes teritoriālā darba grupa, aptver Lielvārdes pilsētas, Jumpravas, Lēdmanes un Lielvārdes pagastu administratīvo teritoriju;
         7. Ķeguma teritoriālā darba grupa, aptver Ķeguma pilsētas un Birzgales, Rembates un Tomes pagastu administratīvo teritoriju.
   3. Sektorālajās darba grupās iekļauj attiecīgās jomas ekspertus, nevalstiskās organizācijas pārstāvjus.
   4. Teritoriālajās darba grupās iekļauj ikvienu interesentu.
   5. Katra sektorālā darba grupa Stratēģijas izstrādes ietvaros tiekas vismaz 3 reizes un katra teritoriālā darba grupa tiekas 2-3 reizes, veicot šādus procesus:
      1. SVID analīze, izmantojot *prāta vētras* metodi, kā arī balstoties uz veikto esošās situācijas izpēti, nozaru datu apkopojumu, ilgtermiņa vīzijas un stratēģisko mērķu, ilgtermiņa prioritāšu un teritorijas specializācijas definēšana;
      2. telpiskās attīstības perspektīvas izstrāde.
   6. Nodrošināt sabiedrības informēšanu un sabiedrības pārstāvju līdzdalības iespējas Stratēģijas izstrādē:
      1. nodrošinot informācijas pieejamību internetā (informācijas regulāru atjaunošanu; atspoguļot Stratēģijas izstrādes aktivitātes, ievietot ar Stratēģijas izstrādi saistītos pētījumus un materiālus; nodrošināt viedokļu izteikšanas iespējas, kā arī atbildes komentāru saņemšanas iespējas uz interesējošiem jautājumiem);
      2. Stratēģijas un Attīstības programmas izstrādes ietvaros organizējot kopīgu iedzīvotāju (saskaņā ar Vides aizsardzības un reģionālās attīstības ministrijas izstrādāto „Metodiskie ieteikumi attīstības programmu izstrādei reģionālā un vietējā līmenī” 3. un 4.pielikumu (anketas saturu nepieciešamības gadījumā precizējot/papildinot) un uzņēmēju aptaujas (aptaujas organizēšana tiešsaistē un drukātu anketu formātā, rezultātu apkopošana).
      3. organizējot Stratēģijas sabiedriskās apspriešanas sapulces (prezentāciju sagatavošana, sapulces vadība, moderēšana, rezultātu apkopošana) Ogres novada pilsētās un pagastu centros, un noslēdzošās sapulces (kurā papildus Stratēģijas projekta prezentācijai tiek sniegta informācija par iepriekš izteiktajiem priekšlikumiem);
      4. apkopojot Stratēģijas sabiedriskās apspriešanas rezultātus un sagatavojot sabiedriskās apspriešanas informatīvā ziņojuma projektu.
3. **Stratēģijas saturs:**
   1. Pašreizējās situācijas raksturojums un analīze (kopīga Stratēģijas un Attīstības programmas sadaļa);
   2. Stratēģiskā daļa;
   3. Telpiskās attīstības perspektīva;
   4. Stratēģijas ieviešanas un uzraudzības kārtība;
   5. Pārskats par Stratēģijas izstrādes procesu un sabiedrības līdzdalības pasākumiem.